Asimov pensaba que as suyas contribucions mas duraderas serían as Tres Leis d'a Robotica y a Saga d'a Fundación (se veiga Yours, Isaac Asimov, p. 329). Mas encara, o Diccionario d'anglés d'Oxford le da credito en introducir as parolas positronico, psicohistoria y robotica en l'idioma anglés. A primera d'istas parolas s'aplica a una tecnolochía enterament ficticia, encara que basada en o nombre d'a particula subatomica de antimateria opuesta a o electrón, o positrón, mientres que a segunda s'utiliza con freqüencia en un sentiu diferent a l'emplegau por Asimov; manimenos, l'uso de robotica contina aplicando-se con o sentiu dau por Asimov.